Document ID: 32005R1436

UREDBA SVETA (ES) št. 1436/2005
z dne 31. avgusta 2005
o začasnem znižanju avtonomnih dajatev skupne carinske tarife za nekatere tropske ribiške proizvode
(Besedilo velja za EGP)
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 133 Pogodbe,
ob upoštevanju predloga Komisije,
ob upoštevanju naslednjega:
(1)
Skupna carinska tarifa je določena v Uredbi (EGS) št. 2658/87 (1).
(2)
Skupnost je velika porabnica nekaterih tropskih ribiških proizvodov. Uvoziti mora velike količine takšnih proizvodov, da lahko zadovolji svoje potrebe. Da bi se izognila oviranju trgovine, je v interesu Skupnosti, da začasno zniža skupno carinsko tarifo za uvoz teh proizvodov.
(3)
Ob upoštevanju gospodarske pomembnosti te uredbe se je treba sklicevati na nujne razloge iz točke I.3 Protokola, priloženega k Pogodbi o Evropski uniji in Pogodbam o ustanovitvi Evropske skupnosti o vlogi nacionalnih parlamentov v Evropski uniji.
(4)
Ker naj bi se ta uredba uporabljala od 1. avgusta 2005, mora takoj začeti veljati -
SPREJEL NASLEDNJO UREDBO:
Člen 1
Avtonomne dajatve skupne carinske tarife, določene v Uredbi (EGS) št. 2658/87 se za proizvode, navedene v Prilogi k tej uredbi, znižajo na stopnjo, določeno v Prilogi.
Člen 2
Ta uredba začne veljati dan po objavi v Uradnem listu Evropske unije.
Uporablja se od 1. avgusta 2005 do 31. decembra 2005.
Ta uredba je v celoti zavezujoča in se neposredno uporablja v vseh državah članicah.
V Bruslju, 31. avgusta 2005

Labels: 3
15
5
6